CELEX: 32017R0748
Language: hr
Date: 2016-12-14 00:00:00
Title: Delegirana uredba Komisije (EU) 2017/748 оd 14. prosinca 2016. o izmjeni Priloga I. Uredbi (EU) br. 510/2011 Europskog parlamenta i Vijeća kako bi se uzela u obzir promjena mase novih lakih gospodarskih vozila registriranih 2013., 2014. i 2015. (Tekst značajan za EGP. )

29.4.2017   
            
            
               HR
            
            
               Službeni list Europske unije
            
            
               L 113/9
            
         DELEGIRANA UREDBA KOMISIJE (EU) 2017/748
   оd 14. prosinca 2016.
   o izmjeni Priloga I. Uredbi (EU) br. 510/2011 Europskog parlamenta i Vijeća kako bi se uzela u obzir promjena mase novih lakih gospodarskih vozila registriranih 2013., 2014. i 2015.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila u okviru integriranog pristupa Unije smanjenju emisija CO2 iz osobnih i lakih gospodarskih vozila (1), a osobito njezin članak 13. stavak 5.,
   budući da:
   
               (1)
            
            
               Prosječna vrijednost mase koja se koristi za izračun posebnih emisija CO2 za svako novo lako gospodarsko vozilo treba se prilagoditi svake tri godine kako bi se uzele u obzir promjene u prosječnoj masi novih vozila registriranih u Uniji.
            
         
               (2)
            
            
               Iz praćenja mase u voznom stanju novih lakih gospodarskih vozila registriranih u kalendarskoj godini 2013., 2014. i 2015. vidljivo je da se prosječna masa povećala te da je vrijednost M0 iz točke 1. podtočke (b) Priloga I. Uredbi (EU) br. 510/2011 stoga potrebno prilagoditi.
            
         
               (3)
            
            
               Novu je vrijednost potrebno utvrditi uzimajući u obzir samo one vrijednosti koje su predmetni proizvođači mogli potvrditi, istodobno isključujući iz izračuna vrijednosti koje su očito bile netočne, tj. vrijednosti manje od 500 kg kao i vrijednosti povezane s vozilima koja nisu ulazila u područje primjene Uredbe (EU) br. 510/2011, uključujući vozila referentne mase veće od 2 840 kg. Nova se vrijednost nadalje temelji na ponderiranom prosjeku uzimajući u obzir broj novih registracija u svakoj referentnoj godini.
            
         
               (4)
            
            
               U tom smislu vrijednost M0 koja će se primjenjivati od 2018. potrebno je povećati za 60,4 kg, odnosno s 1 706,0 na 1 766,4,
            
         DONIJELA JE OVU UREDBU:
   Članak 1.
   Točka 1. podtočka (b) Priloga I. Uredbi (EU) br. 510/2011 zamjenjuje se sljedećim:
   
      „Od 2018. godine:
      Specifična emisija CO2 = 175 + a × (M – M0)
      Pri čemu je:
      
                  M
               
               
                  =
               
               
                  masa vozila u kilogramima (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093;”.
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 145, 31.5.2011., str. 1.